དེ་བས་ཁོང་ཚོས་ལོ་སར་ཤོག་སྦག་རྒྱག་པ་ནི་བསྟན་དགྲ་མཐར་སྐྲོད་གཏོང་བ་ཡིན།གྲྭ་བ་སུ་ལ་ཤོག་སྦག་མང་པོ་དགད་རྒྱུ་ཡོད་ན་དེ་ལ་ལོ་དེར་བར་ཆད་མི་འབྱུང་བར་བཤད།རྒྱུ་མཚན་དེ་ལ་བརྟེན་ནས་ལོ་སར་མ་ཐོན་གོང་ནས་བཟུང་ཚང་མས་སྒོར་མོ་ཡོད་ཚད་ཀྱིས་ཤོག་སྦག་ཉོ་ཞིང་ཤོག་སྦག་མང་ཉུང་བསྡུར་ནས་སུ་ལ་ཤོག་སྦག་མང་ན་དེས་ལོ་སར་ཚེས་གཅིག་གི་ཐོ་རེངས་ལ་ཤོག་སྦག་གི་སྒོ་མོ་འབྱེད་དགོས་པས་བསྟུད་མར་ལོ་གྲངས་ལྔ་དྲུག་ཅིག་ལ་བན་དེ་ནད་བརྒྱ་སྨན་གཅིག་ཁེ་སོང་བས་བན་དེ་སུ་ཞིག་གིས་ཁོ་ལ་ཡིད་སྨོན་མི་བྱེད།ལོ་གཅིག་ལའང་ཤོག་སྦག་གི་སྒོ་མོ་འབྱེད་མ་མྱོང་བའི་ང་ལ་མཚོན་ན་ཤོག་སྦག་ལ་ལྟད་མོ་བལྟ་རྒྱུ་ལས་ཅི་ཞིག་ཡོད།ང་ལ་སྒོར་མོ་མང་པོ་མེད།ཨ་ཧ་བོ།